Ego Petrus, Comes Autissiodor. et Tornodor., universis notum facio, presentibus et futuris, quod, cum pravo usus consilio terras et vineas et vinum quod ecclesia Fonteneti apud Tornodorum habebat cepissem et saisissem, tandem, inquisita diligentius veritate quod hoc injuste fecissem, vinum illud quod ceperam, dictæ ecclesiæ monachis reddidi terras et vineas et omnia de quibus inter me ex ipsos controversia vertebatur, eis, bona fide, quittavi et in pace dimisi: laudans eis et confirmans omnia de quibus tunc investiti erant, quando presens scriptum factum est, in eadem villa Tornodori vel apud Autissiodorum, ut ex deinceps absque omni conturbatione perpetua pace tenerent et possiderent. Preterea, de illata eis injuria me culpabilem reddidi et congruam satisfactionem eisdem exhibui et propria manu emendavi; et ut hoc ratum et firmum in perpetuum habeatur, presens scriptum sigilli mei munimine roborari precepi. Actum est hoc, anno Incarnationis dominice Mº CCº VIII, XIV Kal. aprilis. (restat sigillum).